**JELGAVAS VALSTSPILSĒTAS PAŠVALDĪBAS 2022. GADA 28. OKTOBRA SAISTOŠO NOTEIKUMU NR.22-34**

**„GROZĪJUMI JELGAVAS PILSĒTAS PAŠVALDĪBAS 2016. GADA 28. JANVĀRA SAISTOŠAJOS NOTEIKUMOS NR.16-3 „JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS**

**FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Grozījumi Jelgavas pilsētas pašvaldības 2016. gada 28. janvāra saistošajos noteikumos Nr.16-3 „Jelgavas valstspilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk – Saistošie noteikumi) paredz Jelgavas valstspilsētas pašvaldības (turpmāk – pašvaldība) papildu atbalsta noteikšanu privātajām pirmsskolas izglītības iestādēm laikā no 2022. gada 1. novembra līdz 2022. gada 31. decembrim pirmsskolas izglītības programmas izmaksu sadārdzinājuma segšanai.  |
| 2.  Projekta nepieciešamības pamatojums | Grozījumi Saistošajos noteikumos nepieciešami atbalsta sniegšanai privātajām pirmsskolas izglītības iestādēm sakarā ar pašreizējo ekonomisko situāciju valstī, tostarp, energoresursu cenu un citu pakalpojumu sadārdzinājumu, kā arī pedagogu darba algas pieaugumu. |
| 3. Informācija par plānoto projekta ietekmi uz pašvaldības budžetu | Grozījumi Saistošajos noteikumos radīs papildu izmaksas pašvaldības budžetā. Saistošo noteikumu realizēšanai nepieciešamie naudas līdzekļi tiek plānoti Jelgavas valstspilsētas pašvaldības 2022. gada budžetā 26 300,00 *euro* apmērā |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav būtiskas ietekmes |
| 5. Informācija par administratīvajām procedūrām | Nav būtiskas ietekmes  |
| 6. Informācija par konsultācijām ar privātpersonām | Nav notikušas |

Jelgavas valstspilsētas domes priekšsēdētājs A.Rāviņš